Kolonel 'Mad Mike' Hoare - Wikipedia

# Kolonel 'Mad Mike' Hoare

### vanuit Wikipedia, die vrye ensiklopedie.

Thomas Michael Hoare 1920 - was 'n huursoldaat bekend vir sy aktiwiteite in Afrika en die Indiese Oseaan.

## [wysig] Vroeë lewe en militêre loopbaan

Hoare is gebore in Dublin, Ierland. Hy dien in Noord Afrika as 'n pantseroffisier in die Britse Weermag gedurende die Tweede Wêreldoorlog, en bereik die rang van kaptein. Na die oorlog, emigreer hy na Durban, waar hy onder meer safaris reël.

## [wysig] Kongo krisis

Gedurende die Kongo Krisis het Mike Hoare twee huursoldaat groepe georganiseer en gelei:

- 1960-1961. "Majoor" Mike Hoare se eerste huursoldaat aksie was in Katanga, 'n provinsie wat gepoog het om van die nuut onafhanklike Kongo af te skei. Die eenheid was bekend as "4 Kommando". Gedurende hierdie tyd het hy met Phyllis Simms, 'n lugwaardin getrou.
- 1964. Kongelese President Moise Tshombe werf "Kolonel" Mike Hoare om 'n huursoldaat eenheid by name "5 Kommando" bestaande uit ongeveer 300 mans meeste van Suid-Afrika. Hoare en sy huursoldate werk saam met Belgiese valskermsoldate, Kubaanse uitgeweke vlieëniers en ander om 1600 mense (meeste Europeers en sendelinge) in Stanleyville van die Simba rebelle in Operation Dragon Rouge te red.

## [wysig] Nigeriese Burgeroorlog

Gedurende die Nigeriese Burgeroorlog, (1967 – 1970), het Mike Hoare as 'n huursoldaat aan die Biafranse kant geveg.

## [wysig] Die Seychelle Insident

In 1978, het uitgewekenis van Seychelle in Suid-Afrika, namens voormalige president James Mancham, begin met gesprekke oor 'n moontlike staatsgreeppoging in die Seychelle.

Die operasie was toevertrou aan Hoare wat in Suid-Afrika as 'n siviele persoon gewoon het. Onder die 53 persone wat gewerf is vir die staatsgreep was lede van die Suid-Afrikaanse Spesiale Magte (Verkenningskommandos), verskeie voormalige Rhodesiëse soldate en voormalige Kongolese huursoldate.

Hoare en 43 huursoldate het die dekking van toeriste gebruik naamlik : rugbyspelers en lede van ‘n bier-drinkende groep bekend as die Ancient Order of Frothblowers. Hulle ariveer in 'n Royal Swazi vliegtuig op Mahé, met hulle wapens. Nege huursoldate (lede van Hoare se voorspan) was reeds op die eiland die aand van Woensdag, 25 November 1981.

Die staatsgreeppoging word onverwags aan die gang gesit toe doeane beamptes 'n AK-47 aanvalsgeweer in die bagasie van een van die huursoldate ontdek.

Die huursoldate was betrokke by 'n kortstondige skietgeveg by die lughawe en 45 van hulle vlug na 'n Air India vliegtuig (Air India Boeing vliegtuig Vlug 224) wat op daardie staduim op die aanloopbaan was. Hulle kaap die vliegtuig en dwing dit om na Durban te vlieg. Een huursoldaat, die vier en twintig jarige Johan Fritz van Westcliff sterf tydens die geveg. Vyf huursoldate, 'n vroulike meeloper en ook Martin Dolinchek (alias Anton Lubic) word agtergelaat.

Die huursoldate het gyselaars geneem wat later ongedeerd vrygelaat is.

'n Polisie sersant is gewond en 'n 2de luitenant in die leër David Antat is gedood.

Die Seychelle regering arresteer die sewe (6 mans en 1 vrou) wat agtergebly het en verhoor die mans (Junie-Julie 1982). Die aanklagtes teen die vrou word laat vaar. Vier van die ses aangeklagdes word ter dood veroordeel (Brooks, Carey, England en Puren), Dolinchek word veroordeel tot 20 jaar tronkstraf en Sims tot 10. Na onderhandeling word almal uiteindelik na Suid-Afrika teruggestuur teen die middel van 1983.

In Januarie 1982 het 'n Internasionale Kommissie aangestel deur die VN Veiligheidsraad, 'n ondersoek geloods na dié huursoldaat aggressie. Die VN verslag kom tot die gevolgtrekking dat die Suid-Afrikaanse verdedigings agentskappe betrokke was by die gepoogte staatsgreep, insluitende die voorsiening van wapens en ammunisie.

Hoare en sy huursoldate word verhoor na hul terugkeer na Suid-Afrika, nie vir hul poging om 'n buitelandse regering omver te werp nie maar ingevolge oortredings van die Burgerlugvaart Oortredingswet van 1972.

Hoare het teen die einde van die verhoor sy eie verdediging waargeneem.

Regter Neville James verklaar in die hof dat Hoare, 63, was "'n beginsellose man met 'n hoogs onverskillige houding teenoor die waarheid het."

Hoare word tot tien tronkstraf gevonnis, Peter Duffy, Mike Webb, Tullio Moneta en Pieter Doorewaard (waarskynlik die mees senior van die Verkenningskommando reserviste) word veroordeel tot 5 jaar, Ken Dalgliesh tot 1 jaar, en Charles Goatley tot 2 1/2 jaar.

## [wysig] Werke deur Mike Hoare

- Congo mercenary, London: Hale (1987), ISBN 0709043759
- Congo Warriors, London: Hale (1991), ISBN 0709043694
- The road to Kalamata : a Congo mercenary's personal memoir, Lexington, Mass.: Lexington Books (1989), ISBN 0669207160
- The Seychelles affair, Bantam, ISBN 0593011228
- Three years with Sylvia, London: Hale, ISBN 0709161948

## [wysig] Eksterne Skakel

- Mike Hoare (Engels)

Ontsluit van "http://af.wikipedia.org../../../k/o/l/Kolonel_%27Mad_Mike%27_Hoare_dd92.html"

Kategorie: Mense

##### Views

- Artikel
- Bespreking
- Huidige wysiging

##### Soek

##### Ander tale

- Deutsch
- English